[{"text_idx": "#000000", "text": "La vuelta de Javier Vizcai\u0301no"}, {"text_idx": "#000001", "text": "Asgarth taldea eszenatokietara itzuli da 13 urteko geldialdiaren ondoren, bi kide berrirekin eta gogoak eraberriturik. 'Zeldatik' kanta ezagutarazi dute, pandemian bizitakoaren harira, aurrerago kaleratuko duten diskoaren aurrerapen gisa"}, {"text_idx": "#000002", "text": "Bikingoek sinesten zuten mitologian Asgarth beraien jainkoen lurraldea zen. Alabaina, gizaki boteretsu haien mundua suntsitua izan zen Ragnarok izeneko guda batean. Baina ez betiko, bizirik iraun zuten jainkoek berriro eraiki baitzuten mundu ikusgarri hura. Horren urrun joan gabe, Euskal Herrian bikingorik gabeko Asgarth bat izan genuen, An\u0303orgako bost musikarik osatua. Heavya sinesmen bezala izanez, eszenatoki ugari konkistatu zituzten. Ez ziren suntsituak izan, baina isilune luze baten ondoren, jainkoen mundu hura bezala, berriz berpiztu dira. Zeldatik du izena da 13 urte eta gero atera duten kanta berriak, gerora begira argitaratuko duten izen bereko diskoaren aurrerapen gisa. Eraberriturik datoz, bi kide berrirekin eta heavyaren indarra berriz publikoarekin partekatzeko gogoekin."}, {"text_idx": "#000003", "text": "\"Urte hauetan guztietan itzultzeko gogoa beti izan dugu\". Asier Enbil abeslariaren hitzek argi uzten dute taldea isilik zegoela, baina ez desagerturik. Lehen garaitik gitarrak berdinak izaten jarraitzen dute, Ander Can\u0303as eta Unai Zabalaren eskuetan. Baina oraingo honetan bi kide batu dituzte taldera: Mikel Yarza, baxuan eta Etxahun Urkizu, bateria lanetan. Bi kide berri izatea aldaketa handia dela azaldu dute, izan ere, biak beste musika mota bat jotzetik datoz, \"estilo gogorragoa, trash-agoa, eta hor ezberdintasun handi bat dago\". Hala ere, taldeko kideentzat aldaketa nagusia boskoteak lortu duen heldutasun puntua da, ez baita berdina taula gainera 20 urterekin edo 40rekin igotzea, noski. Partaide guztiek beraien bidea egin dute urte hauetan guztietan eta bizipenek beste ikuspuntu bat lortzeko balio izan diete. \"Horrek guztiak garrantzia handia du musika egiterako orduan ere. Argiago duzu zer nahi duzun eta zeren bila ari zaren. Eta azkenik, bilatzen genuena aurkitu dugu\"."}, {"text_idx": "#000004", "text": "Beraien itzulerako lehen kontzertua etxean eman zuten, An\u0303orgako zinema zaharrean, pasa den maiatzean. Egun hartan bi sentimendu nagusitu zitzaizkien: ilusioa, alde batetik, eta urduritasuna, bestetik. Sentipen nahaste horrek eragina izan zuen abeslariarengan; \"niri pertsonalki kostatu egin zitzaidan disfrutatzea. Baina, egia esan, jendearen aurpegiak ikustea eta gero beraiekin egotea pozgarria izan zen, nahiz eta urduritasun puntu hori izan. Ez nuen hasieran asko gozatu, baina behin adrenalina guztia askatu genuenean, oso gustura\"."}, {"text_idx": "#000006", "text": "An\u0303orgako boskoteak 1997an hasi zuen bere ibilbidea musika munduan. Hamarkada bat iraun zuen denbora tartean hiru disko argitaratu zituzten. Zeldatik, hortaz, beraien laugarren lana da eta konfinamenduan zehar izan zuen bere hazia. \"Zelda batetik eginiko diskoa izan da, bakoitzak bere etxean egin baitu. Lan handia egin dugu mugikorrarekin, ordenagailuarekin, eta horrelakoekin, eta taldeko bakoitzak etxean bere 8 pistekin\". Ibilbide hasieratik publikoaren babesa izan zuen Asgarthek. 1999an, entzuleen saria irabazi zuten Euskadi Gazteako IX. Maketa Lehiaketan. Jarraitzaileen leialtasuna mantendu egin da, nahiz eta 13 urte isilean egon diren. Frontman gipuzkoarrak azaltzen duenez, \"heavy jarraitzailea, orokorrean, oso fidela da eta guk gure publikoa beti izan dugu. Txikiagoa edo handiagoa, baina jarraitzaile oso fidelak\". Garai berrietara ere moldatu behar izan dira, sare sozialek leiho berri bat irekiz entzuleekin duten harremanean. \"Gaur egun edozein iruzkin edo edozein iritzi zuzenean heltzen zaizu sare sozialen bidez. Jendearen emozio hori irakurtzen dugu eta ikusten dugu eta gozada bat da\"."}, {"text_idx": "#000007", "text": "Asgarth taldeak aro berri bati ateak zabaldu dizkio, gogo eraberrituekin. Argi utzi dute ez dela remember edo omenaldi bat, geratzeko itzuli dira. Bi urte itxaron behar izan dute, pandemia egoerak normaltasun bat lortzeko zailtasunak jarri baititu. \"Gure helburua musika egiten jarraitzea da eta disko berriaren aurkezpenarekin zein datorren udan ahal dugun leku guztietan jotzea. Hainbeste bota dugu faltan, nik uste, orain indar eta gogo itzela dugula\", kontatu dute. Abenduaren 10ean Doka-n (Donostia) joko dute, 17an Azpeitiako San Agustin Aretoan eta ondoren, Gasteizen ere izango dira orain arte itxita dituzten kontzertuei dagokienez."}, {"text_idx": "#000008", "text": "Estas son las li\u0301neas de autobuses gratuitas desde este mie\u0301rcoles en el Estado espan\u0303ol\nMa\u0301ximo Huerta desvela su u\u0301ltima conversacio\u0301n con Sa\u0301nchez: \u201cEmpezo\u0301 a hablar de co\u0301mo le veri\u0301a la historia\u201d\nEl Gobierno remite a las Cortes los acuerdos fiscales con la CAV y Nafarroa\nEl PNV y EH Bildu apoyan cambiar la Ley del 'solo si\u0301 es si\u0301' sin tocar el consentimiento\n\"La DO Vin\u0303edos de A\u0301lava es un proceso incierto que, posiblemente, se demorara\u0301 en el tiempo\""}, {"text_idx": "#000009", "text": "Disfruta de todas las novedades"}, {"text_idx": "#000015", "text": "Otras webs de Grupo Noticias"}]